ליגת כדורגל באולמות הראשונה

ליגת כדורגל באולמות הראשונה היא ליגת קטרגל הבכירה ביותר בענף הקטרגל בישראל. הליגה נמצאת תחת אחריות ההתאחדות לכדורגל בישראל.

הליגה נוסדה בשנת 1999, ונקראה בעבר "ליגת הקטרגל" ולאחר מכן גם "ליגת קוקה קולה (5 על 5)" והתקיימה בתחילה באופן שנתי ולא עונתי. לאורך השנים הליגה החלה לצבור פופולריות, ומשכה אליה שחקנים מן השורה הראשונה.

 תחרות 
 מבנה הליגה 
בעבר המתכונת של הליגה השתנתה מספר פעמים עם חלוקה לשניים או שלושה בתים בתחילה, לאחר 2 סיבובים התבצע שלב פלייאוף, ואז שלב גמר המכיל שלב בתים או לחלופין משחק גמר בין הראשונות על תואר האליפות.
נכון לעונת 2025/2026, בליגה משתתפות 8 קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה, ובסך הכל 22 משחקים לקבוצה (ב-2 סיבובים). לאחר שני הסיבובים הראשונים מתקיים פלייאוף אשר במסגרתו מתבצע סיבוב שלישי.

 מיקומים 
בדומה לכדורגל, הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות.

מיקום הקבוצות נקבע לפי הקריטריונים הבאים (במקרה של שוויון בין שתי קבוצות או יותר עוברים לקריטריון הבא):
1) מספר הנקודות הכולל שכל קבוצה השיגה.
2) מספר הניצחונות שכל קבוצה השיגה.
3) טבלת המשחקים הפנימית בין הקבוצות שבשוויון.
4) הפרש השערים במשחקים שהתקיימו בין הקבוצות שבשוויון.
5) מספר שערי הזכות שהובקעו במשחקים בין הקבוצות המצויות בשוויון.
6) משחק מכריע במגרש נייטרלי.

 העפלה לתחרויות האירופיות 
ליגת הקטרגל הישראלית מסונפת להתאחדות הכדורגל האירופית (אופ"א).

האלופה זוכה בכרטיס לסיבוב המוקדמות של ליגת האלופות בקטרגל.

 קבוצות הליגה לעונת 2025/2026 
להלן הקבוצות המתמודדות בעונת 2025/2026 בליגה הראשונה בקטרגל:
קבוצהישובמגרשמכבי נחלת יצחק תל אביבתל אביבאולם ספורט מידטאון ת"אדולפיני אשדודאשדודאולם ספורט מקיף ט' אשדודמכבי נתניה כדורגל אולמותנתניהאולם ספורט נעמי שמר נתניהמועדון כדורגל אולמות רמת גןרמת גןאולם ספורט מרום נווה ר"גמועדון כדורגל אולמות ראשון לציוןראשון לציוןאולם גן נחום ראשון לציוןמועדון כדורגל אולמות אשקלוןאשקלוןאולם ספורט מקיף ה' אשקלוןמועדות כדורגל אולמות שדרותשדרותהיכל הספורט אשקלוןמועדות כדורגל אולמות ערדערדהיכל הספורט ערד החדש

 אלופות המדינה לפי שנים 
עונהאלופת המדינהליגת קטרגל1999ינשופי אס"א תל אביב2000ינשופי אס"א תל אביבליגת קוקה קולה 5X52002/2003
(ליגת חורף)"השלום" באר שבע2003
(ליגת קיץ)"השלום" באר שבע2004בית"ר ירושליםהליגה הראשונה בכדורגל אולמות2005/2006"השלום" באר שבע2006/2007הפועל עירוני ראשון לציון2007/2008הפועל עירוני ראשון לציון2008/2009הפועל עירוני ראשון לציון2009/2010ינשופי אס"א תל אביב2010/2011א.ס. אוניברסיטת בן-גוריון2011/2012מכבי נחלת יצחק תל אביב2012/2013א.ס. אוניברסיטת בן-גוריון2013/2014א.ס. אוניברסיטת בן-גוריון2014/2015א.ס. אוניברסיטת בן-גוריון2015/2016ינשופי אס"א תל אביב2016/2017מכבי נחלת יצחק תל אביב2017/2018מכבי נחלת יצחק תל אביב2018/2019מכבי נחלת יצחק תל אביב2019/2020דולפיני אשדוד2020/2021דולפיני אשדוד2021/2022אס"א טכניון חיפה2022/2023ינשופי אס״א תל אביב2023/2024מ.כ אולמות מכבי נתניה2024/2025מ.כ אולמות מכבי נתניה

 טבלת אליפויות 
מיקוםקבוצהאליפויותשנות זכייה1ינשופי אס״א תל אביב51999, 2000, 2010, 2016, 20232מכבי נחלת יצחק ת״א42012, 2017, 2018, 2019 א.ס. אוניברסיטת בן-גוריון2011, 2013, 2014, 20154הפועל עירוני ראשון לציון32007, 2008, 2009"השלום" באר שבע2002, 2003, 20066דולפיני אשדוד22020, 2021מ.כ אולמות מכבי נתניה22024, 20258אס"א טכניון חיפה12022בית"ר ירושלים2004

מפעל גביע המדינה
נעשה ניסיון חד פעמי לתחרות גביע המדינה בעונת 2009/2010 בו זכתה קבוצת ינשופי אס"א תל אביב לאחר שניצחה בשלב הגמר את הפועל עירוני ראשון לציון בתוצאה 7–8. מאז לא התקיימה התחרות הנ"ל.

 קישורים חיצוניים 
 ליגה ראשונה בכדורגל אולמות, באתר ההתאחדות לכדורגל בישראל

 הערות שוליים 

קטגוריה:ישראל: קטרגל
קטגוריה:תחרויות ספורט בישראל
כדורגל באולמות